יהושע מונסונייגו

הרב יהושע מונסונייגו (א' בשבט ה'תקפ"ו, 9 בינואר 1826 - ח'בהקדמת הרב פרופ' משה עמאר ל'שבילי משפט' (לוד תשנ"ב) נכתב שנפטר בו' סיוון. אך זו טעות. והעיקר שנפטר בח' סיוון, כמו שכתב הנ"ל במבוא לשיורי מצווה (תש"ע), והקדמת 'ליצחק ריח' (תשמ"ו).  בסיוון ה'תרנ"ב, 3 ביוני 1892) היה פוסק הלכה, דיין ומחבר ספרים בעיר פאס במאה התשע עשרה. 

קורותיו
נולד בפאס לאביו הדיין הרב ידידיה מונסונייגו. סבו רבי רפאל אהרן מונוסנייגו היה אב בית הדין ורבה של פאס. ככל הנראה למד אצל אביו. בשנות העשרים לחייו, שימש את אביו, והשיב להשגותיהם ההלכתיות של דיינים אחרים על פסקי אביו.ראו למשל: חיי עמרם סימן צג. חלק גדול מיצירתו התורנית כתב בשנות העשרים לחייו. ביצירתו ליקט בקיצור פסקי הלכות מתוך ספרות הפוסקים. בין השאר ליקט מתוך עשרות כתבי יד, פסקי דינים של חכמי מרוקו, וערך אותם בתמצית בחיבוריו. היה בקשרי ידידות עם רבי יצחק בן וואליד מטיטואןראו מן הגנזים חלק טז עמ' סב. ורבי רפאל משה אלבאז מצפרו.ראו: קהלת צפרו חלק א עמ' 424. התכתב בהלכה עם רבי יעקב בירדוגו (העדות ביעקב) ממקנס.ראו: עדות ביעקב אה"ע סד.

בט"ו תמוז תרל"ט התמנה לדיין בפאס יחד עם רבי יהודה בנימין סירירו, רבי יצחק אבן דנאן, רבי יוסף סירירו, ורבי שלמה אבן דנאן,ראו: פאס וחכמיה חלק א עמ' 172. כל אלו נוספו בנוסף על הדיינים הקודמים: רבי מתתיה סירירו, רבי אבנר ישראל הצרפתי ורבי רפאל אבן צור.ראו: אשר לשלמה סימנים ו, ז. החל מחשוון תרנ"א כיהן כדיין שני בבית הדין בראשות הרב רפאל אבן צור.ראו תקנות חכמי פאס תקנה צז. נראה שבית הדין התכתב בהלכה עם רבי משה פארדו אב בית דין ירושלים.ראו: תועפות רא"ם סימן קכה.   

רבי יהושע נפטר בפתאומיות בח' סיוון תרנ"ב בפאס.ראו: פאס וחכמיה ח"א עמ' 174. ושם נכתב כי נפטר בט"ז בסיוון תרנ"א, אך נראה שזו טעות סופר, לפי המבוא של הרב פרופ' משה עמאר לספרים 'ליצחק ריח' (תשמ"ו) ו'שיורי מצווה' (תש"ע).

 משפחתו 
ממשפחתו ידועים שני בנים, ר' אברהם אותו שיכל בחייו, ור' אהרן. נכדו הוא רבי ידידיה מונסונייגו רבה הראשי של מרוקו, ונינו הוא רבי אהרן מונסונייגו, שכיהן גם הוא כרבה הראשי של מרוקו.

חיבוריו
הרב פרופ' משה עמאר הוציא לאור את חיבוריו:
 נשמת חיים - לקוטי דינים על אורח חיים.
 שבילי הזבח - לקוטי דינים על יורה דעה.
 שבילי עזר - לקוטי דינים על אבן העזר.
 שבילי משפט - לקוטי דינים על חושן משפט, זכה להסכמות רבי רפאל משה אלבז ורבי יקותיאל אלבז רבני צפרו.

רבי יהושע כתב חיבור נוסף: שבילי החיים - לקוטי דינים על אורח חיים - אך כתב היד אבוד.

לקריאה נוספת
 מבוא הרב פרופ' משה עמאר לספר 'נשמת חיים'.

הערות שוליים

קטגוריה:פאס: רבנים
קטגוריה:דיינים
קטגוריה:נפטרים ב-1896